**Ministru kabineta noteikumu projekta**

**“Kārtība, kādā valsts finansē profesionālās ievirzes sporta izglītības programmas” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir precizēt profesionālās ievirzes sporta izglītības iestāžu mācību treniņu grupu nosacījumus attiecībā uz izglītojamo skaitu un vecumu un noteikt augstākus, savstarpēji līdzvērtīgākus rezultativitātes kritērijus sporta veidos un pilnveidot profesionālās ievirzes sporta izglītības programmu finansēšanas modeli.**Noteikumi stāsies spēkā Oficiālo publikāciju un tiesiskās informācijas likumā noteiktajā kārtībā. Noteikumi stāsies spēkā 2022. gada 1. janvārī. Noteikumu 1. pielikums stāsies spēkā 2023. gada 1. septembrī.**  |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Izglītības likuma 14.panta 26.punkts
2. Profesionālās izglītības likuma 31.panta 2.2 daļa
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Izglītības likuma 14.panta 26.punktu kārtību, kādā valsts finansē profesionālās ievirzes izglītības programmas, un saskaņā ar Profesionālās izglītības likuma 31.panta 2.2 daļu rezultativitātes kritērijus sportā un nosacījumus attiecībā uz izglītojamo skaitu un vecumu nosaka Ministru kabinets.Minētā kārtība un rezultativitātes kritēriji sportā un nosacījumi attiecībā uz izglītojamo skaitu un vecumu ir noteikti Ministru kabineta 2017.gada 29.augusta noteikumos Nr.508 “Kārtība, kādā valsts finansē profesionālās ievirzes sporta izglītības programmas” (turpmāk – Noteikumi Nr.508).Noteikumu projekts izstrādāts, lai precizētu profesionālās ievirzes sporta izglītības iestāžu (turpmāk – sporta skolas) mācību treniņu grupu nosacījumus attiecībā uz izglītojamo skaitu un vecumu un noteiktu augstākus, savstarpēji līdzvērtīgākus rezultativitātes kritērijus sporta veidos un pilnveidotu profesionālās ievirzes sporta izglītības programmu finansēšanas modeli.Izglītības un zinātnes ministrija (turpmāk – ministrija), veicot profesionālās ievirzes sporta izglītības programmu finansēšanas modeļa un Valsts izglītības informācijas sistēmas (turpmāk – VIIS) datu izvērtēšanu, īstenojusi vairākus pasākumus rezultativitātes kritēriju sportā un nosacījumu attiecībā uz izglītojamo skaitu un vecumu uzraudzībai VIIS (kontrole par valsts finansēto izglītojamo skaitu; atceltas piederības vairākām sporta skolām, vairākām grupām; izglītojamais ir valsts finansēts vienā sporta skolā vienā grupā vienu gadu; izglītojamo atbilstība vecuma un skaita kritērijiem; grupu komplektēšana un izglītojamo pārcelšana (nav iespējams pārcelt uz zemāku grupu); grupām tarificētas stundas izglītības programmā noteiktajā apjomā).Finansējumu no valsts budžeta programmas 09.00.00 “Sports” apakšprogrammas 09.19.00 “Finansējums profesionālās ievirzes sporta izglītības programmu pedagogu darba samaksai un valsts sociālās apdrošināšanas obligātajām iemaksām” (turpmāk – dotācija) piešķir atbilstoši Noteikumiem Nr.508, nosakot, ka 50% no dotācijas kopējā apmēra sadala, pamatojoties uz izglītojamo skaitu sporta skolā, bet 50%, pamatojoties uz sporta izglītības programmas īstenošanas kritērijiem un nosacījumiem no MT-4 līdz ASM grupām, piemērojot Noteikumos Nr.508 noteiktos koeficientus un formulas. 50% dotācijas daļas apmēra aprēķinā, pamatojoties uz izglītojamo skaitu, ņem vērā procentuālo vērtību, kas vienāda ar sporta skolas izglītojamo skaita procentuālo vērtību no kopējā visu akreditēto sporta skolu valsts finansēto izglītojamo skaita. Mazāks izglītojamo skaits būtiski ietekmē aprēķināmā finansējuma apmēru. Izglītojamo skaits finansējuma aprēķinā ir arī faktors, kas veicina nepamatotu izglītojamo skaita palielināšanu. 50 % dotācijas daļas apmēra aprēķins pamatojas uz sporta skolu mācību treniņu grupu MT-4 līdz ASM posmā skaitu, piemērojot Noteikumos Nr.508 noteiktos koeficientus. Piešķirtais finansējums ir sadalīts sporta skolām vienādā procentuālajā apmērā no pieprasītā atbilstoši pieejamajam finansējumam MT-4 līdz ASM grupu posmā. Dotācijas aprēķināšana tiek veikta VIIS. Dotācijas apmēru ietekmē vairāki faktori: 1) iesniegumu par dotācijas saņemšanu iesniegušo sporta skolu skaits; 2) izglītojamo skaits, grupu skaits un to kvalifikācija (no MT-4 līdz ASM grupām piemēro Noteikumos Nr.508 noteiktos koeficientus – augstākas kvalifikācijas grupai tiek aprēķināts lielāks pieprasītā finansējuma apmērs); 3) sporta skolas norādītā informācija par papildus pieaicinātajiem speciālistiem (Noteikumu Nr.508 9.2.apakšpunkts); 4) grupu atbilstība prasībām saistībā ar rezultatīvo kritēriju un nosacījumu izpildi iepriekšējā mācību gadā (rezultativitātes kritērijiem neatbilstošās grupas VIIS ministrija neiekļauj valsts finansējamo skaitā).Šobrīd finansējums profesionālās ievirzes sporta izglītības programmu pedagogu darba samaksai un valsts sociālās apdrošināšanas obligātajām iemaksām tiek nodrošināts 93% apmērā un dažādu koeficientu izmantošana rada papildu finansiālo slogu nepietiekama finansējuma apstākļos, kā arī apgrūtina nepieciešamā finansējuma prognozēšanu.Lai akreditēto sporta skolu pieteikšanās valsts finansējuma saņemšanai būtu laicīgi prognozējama, Noteikumu projekta 2.punkts paredz, ka sporta skola var pretendēt uz valsts finansējuma piešķiršanu iepriekš akreditētā sporta skolā vienu gadu pēc jaunas profesionālās ievirzes sporta izglītības programmas akreditācijas, pirmo reizi akreditētā sporta skolā – divus gadus pēc profesionālās ievirzes sporta izglītības programmas akreditācijas.Saistībā ar to, ka sporta skolās grupu komplektēšana tiek veikta ne vēlāk kā līdz 15.oktobrim, kā arī ministrijai nepieciešams vairāk laika iesniegumu sporta izglītības programmu īstenošanā nodarbināto pedagogu darba samaksai un valsts sociālās apdrošināšanas obligātajām iemaksām no valsts budžeta izvērtēšanai, Noteikumu projekta 4.punkts paredz, iesniegumu iesniegšanas termiņa VIIS nomaiņu no 1. novembra uz 15.oktobri.Noteikumu projekta 6.punkts paredz, ka dotācijas aprēķinā atbilstoši attiecīgajam gadam apstiprinātajam finansējumam netiks izmantots izglītojamo skaits un netiks piemēroti papildus koeficienti MT-4 līdz ASM posmā. Lai padarītu pārskatāmāku dotācijas aprēķinu, Noteikumu projekts paredz: 1) izglītojamo skaita vietā aprēķinos piemērot grupu skaitu no SSG līdz ASM grupām ar noteiktu minimālo un maksimālo izglītojamo skaitu (Noteikumu projekta 1.pielikums); 2) papildu koeficientu MT-4 līdz ASM grupām aizstāt ar grupu nodarbībām paredzēto kontaktstundu skaitu nedēļā, kas pieaug, paaugstinoties grupas kvalifikācijai (Noteikumu projekta 6.pielikums: SSG – 6 stundas; MT-1 8 stundas; MT-2 9 stundas; MT-3 11 stundas; MT-4 13 stundas; MT-5 15 stundas; MT-6 17 stundas; MT-7 19 stundas; SMP-1 un SMP-2 20 stundas; SMP-3 21 stunda; ASM 23 stundas); 3) papildus pieaicinātā speciālista koeficientu 1,5 (Noteikumu Nr.508 9.2.apakšpunkts) aizstāt ar minimālā un maksimālā izglītojamo skaita samazinājumu grupās individuālajos sporta veidos, kuros jāievēro paaugstināta drošība (airēšanā, airēšanas slalomā, BMX, burāšanā, biatlonā, daiļslidošanā, hokejā, kalnu slēpošanā, ložu šaušanā, mākslas vingrošanā, modernajā pieccīņā, riteņbraukšanā, smaiļošanā un kanoe airēšanā, sporta vingrošanā, svarcelšanā, šorttrekā, triatlonā, ziemeļu divcīņā) un paredzot, ka gadījumā, ja minētajos sporta veidos sākuma sagatavošanas grupā, mācību treniņu pirmā, otrā, trešā, ceturtā, piektā, sestā un septītā apmācības gada grupā izglītojamo skaits pārsniedz minimālo izglītojamo skaitu un grupai sistēmā ir pievienots uz dotācijas piešķiršanas budžeta gadu tarificēts papildus pieaicināts pedagogs, kurš piedalās nodarbībā drošības prasību ievērošanai, grupām nepieciešamo finansējumu aprēķina, grupu stundu skaitam nedēļā papildus pievienojot 6 (sešas) stundas nedēļā (Noteikumu projekta 10.punkts); 4) noteikt koeficientu piemaksām par papildu pedagoģisko darbu, kā arī pedagoga mēneša darba algas likmes palielināšanai papildus nepieciešamā finansējuma aprēķināšanai (attiecīgajam gadam apstiprinātā finansējuma ietvaros) 14 % apmērā no attiecīgajai sporta skolai aprēķinātās dotācijas (Noteikumos Nr.508 šobrīd paredzētais – 13% apmērā).Noteikumu projekta 9.punkts paredz grupām nepieciešamo finansējumu aprēķināt: ievērojot likmju skaitu, kas noteikts ņemot vērā grupas stundu skaitu nedēļā (6. pielikums); profesionālās ievirzes sporta izglītības pedagogiem noteiktās darba slodzes, kas atbilst vienai mēneša darba algas likmei, nodarbību sagatavošanai paredzētas stundas; vienas darba likmes stundu skaitu; pedagogu darba samaksas noteikumos noteikto zemāko pedagoga mēneša darba algas likmi; valsts sociālās apdrošināšanas obligāto iemaksu apmēru; grupu skaitu.Lai novērstu ministrijas un sporta skolu atšķirīgās interpretācijas rezultativitātes kritēriju izpildes izvērtēšanā: Noteikumu projekta 11.1.1.apakšpunkts paredz, ka rezultātu izvērtējumā tiks ņemts vērā, lai rezultativitātes kritēriju sportā prasības būtu izpildījuši minimālais skaits grupas izglītojamo (Noteikumi Nr.508 šobrīd paredz – sporta skolas vadītājs apstiprina mācību treniņu grupu, ja vismaz 75 % grupas izglītojamo ir izpildījuši noteiktos rezultativitātes kritērijus); 11.3.apakšpunkts paredz, ka ministrija, izvērtējot Noteikumu projekta 4. punktā minētos iesniegumus un konstatējot grupas neatbilstību Noteikumu projekta 1.pielikuma prasībām, grupu neiekļauj valsts finansējamo skaitā, VIIS izdarot atzīmi “Neatbilst MK noteikumiem”.Lai mazinātu administratīvo slogu, Noteikumu projekts paredz atteikšanos no profesionālās ievirzes sporta izglītības programmu finansēšanas līgumiem. Noteikumu projekta 12.punkts paredz, ka pēc tam, kad izglītības un zinātnes ministrs izdod rīkojumu par dotācijas sadali, ministrija minēto rīkojumu un tam pievienotu sporta skolu finansēšanas plānu pa ceturkšņiem nosūta sporta skolai Noteikumu projekta 14.punkts paredz, ka finansējuma pārskaitījumu konkrētai sporta skolai uz sporta skolas dibinātāja norēķinu kontu Valsts kasē (to sporta skola drīkst izmantot tikai no ministrijas saņemtā finansējuma administrēšanai) ministrija veic atbilstoši finansēšanas plānam, kas pievienots Noteikumu projekta 12. punktā minētajam rīkojumam un ir neatņemama tā sastāvdaļa.Noteikumu projekta 15.punkts paredz sporta skolas dibinātāja pienākumus, veicot saņemto valsts budžeta līdzekļu izlietojumu.Lai nodrošinātu vienotu finanšu izlietojuma pārskatu iesniegšanu, Noteikumu projekta 16.punkts paredz, ka izglītības iestāde par katru ceturksni līdz nākamā mēneša 10.datumam sagatavo pārskatu par dotācijas izlietojumu atbilstoši normatīvajos aktos budžeta izdevumu klasifikācijas jomā noteiktajai atalgojuma klasifikācijai, pārskati par dotācijas izlietojumu tiks sniegti atbilstoši normatīvajiem aktiem par kārtību, kādā nodrošina informācijas apriti, izmantojot Valsts kases e-pakalpojumus un pēc vienota principa – uzkrāšanas principa, tādējādi nodrošinot vienveidīgu naudas plūsmu un iespējamību analizēt finanšu atlikumus. Noteikumu projekta 19.punkts paredz, ka, ja uzrādītais atlikums uz budžeta gada beigām (atbilstoši 7. pielikuma ailei “Atlikums uz pārskata perioda beigām”) pārsniedz vienu procentu no sporta skolas dibinātājam piešķirtās dotācijas iepriekšējā budžeta gadā, ministrija samazina dotāciju kārtējam budžeta gadam pārsniegtās summas apmērā.Noteikumu projekta 20.punkts paredz ministrijas tiesības dotācijas izlietojuma uzraudzībā, piemēram, 20.3.apakšpunktā noteikts, ka, ja, ministrija konstatē, ka sporta skolā Noteikumu projekta 10.punktā noteiktajam papildus pieaicinātajam pedagogam dotācijas piešķiršanas budžeta gadā nav tarificētas grupai noteiktās papildus stundas, tai ir tiesības samazināt sporta skolai dotācijas apmēru nākamajam budžeta gadam papildus pieaicinātajam pedagogam piešķirtā finansējuma apmērā. Minētais nosacījums nepieciešams, lai novērstu situāciju, kad uz iesnieguma iesniegšanas brīdi papildus pieaicinātais pedagogs ir tarificēts un iekļauts finansējuma aprēķinā, bet pēc finansējuma piešķiršanas sporta skola finansējumu novirza citiem pedagogiem.Noteikumu projektā ir precizēta terminoloģija, Noteikumos Nr.508 lietoto terminu “papildus pieaicinātais speciālists” aizstājot ar terminu “papildus pieaicināts pedagogs”.Vienlaikus konstatēts, ka ir nepieciešams papildināt un precizēt Noteikumu Nr. 508 pielikumus.Sadarbībā ar biedrības “Latvijas Sporta izglītības iestāžu direktoru padome” (turpmāk – LSIIDP) valdi ir izvērtēti profesionālās ievirzes sporta izglītības programmu īstenošanas mērķi (paredzamie sasniedzamie rezultāti konkrētā programmā – sporta veidā), rezultativitātes kritēriji, izglītojamo skaita un vecuma nosacījumi, kas noteikti Noteikumu Nr. 508 1.pielikumā “Profesionālās ievirzes sporta izglītības iestāžu mācību treniņu grupu rezultativitātes kritēriji sportā un nosacījumi attiecībā uz izglītojamo skaitu un vecumu”. Lai veicinātu vienlīdzīgu un konkurētspējīgu sporta skolās īstenoto programmu (sporta veidu) attīstību un sasniegumus, kā arī ievērojot sporta skolu, LSIIDP, Sporta likumā noteiktajā kārtībā atzīto sporta federāciju sniegtos priekšlikumus, noteikti sporta veidos savstarpēji līdzvērtīgāki rezultativitātes kritēriji un nosacījumi attiecībā uz izglītojamo skaitu un vecumu:1. Izglītojamo vecums: SSG grupā minimālais vecums ir ne mazāk kā 6 gadi (sākuma vecums), izņemot sporta veidus ar vēlīno specializāciju, un attiecīgi vecums ASM grupā nepārsniedz sākuma vecumu vairāk kā par 12 gadiem (saskaņā ar Izglītības likuma 1.panta 20.1 daļā noteikto profesionālās ievirzes izglītība sportā ir īstenojama līdztekus pamatizglītības (20V) vai vidējās izglītības (30V) pakāpei), piemēram, SSG 6-8 gadi; ASM 18-20 gadi (23 gadi – sporta veidos ar vēlīno specializāciju) (Noteikumi Nr. 508 šobrīd paredz – maksimālais izglītojamā vecums dalībai sporta skolā – 25 gadi). Lai novērstu situāciju, ka grupas tiek komplektētas no pārlieku atšķirīga vecuma izglītojamajiem, vecuma intervāls vienā grupā noteikts – 3 gadi (šobrīd – 4 gadi).
2. Izglītojamo skaits grupā: lai padarītu savstarpēji līdzvērtīgus nosacījumus attiecībā uz izglītojamo skaitu un vecumu, sākotnēji sporta veidi tika iedalīti trīs grupās – komandu sporta veidi, individuālie sporta veidi un sporta veidi ar paaugstinātām drošības prasībām (noteikts mazāks izglītojamo skaits grupā). Sporta spēļu veidos minimālajam izglītojamo skaitam grupā jāatbilst skaitam, kas nepieciešams, lai pieteiktu komandas dalību sacensībās. Izglītojamo maksimālā skaita aprēķināšanā piemēroti koeficienti, lai izglītojamo skaita samazinājums no viena grupas līmeņa uz nākamo būtu līdzvērtīgs sporta veidiem trīs iedalītajās grupās.

3) Savstarpēji līdzvērtīgi rezultativitātes kritēriji sporta veidos: no SSG grupas līdz MT-7 galvenais uzsvars likts uz treniņprocesu, savukārt, sākot no SMP-1 – konkretizētas un paaugstinātas prasības sasniedzamajiem rezultātiem. Dalība oficiālajās sacensībās (sacensības, kuras iekļautas sporta skolas sacensību kalendārā) paredzēta, sākot no MT-2 grupas, dalība valsts sacensībās (Sporta likumā noteiktajā kārtībā atzīto sporta veidu sporta federāciju kalendārā iekļautās sacensības) – sākot no MT-4 grupas. No SMP-1 līdz ASM grupai paredzēta izglītojamo dalība un rezultāti valsts un starptautiskajās sacensībās. ASM grupā paredzēts, ka grupā ir vismaz viens jaunatnes, junioru vai pieaugušo valsts izlases kandidāts vai dalībnieks. Lai novērstu nepamatotu grupu skaita palielināšanu sporta skolā, kad tiek veidotas vairākas grupas ar minimālo izglītojamo skaitu, Noteikumu projekta 1.pielikuma Piezīmju 1.punkts paredz, ka komplektējot grupas, nākamo grupu vienā grupu kvalifikācijā var veidot tikai tad, ja pirmajā grupā ir maksimālais izglītojamo skaits un otrajā grupā sasniegts minimālais izglītojamo skaits. Ierobežojums nav attiecināms uz gadījumiem, ja grupām ir atšķirīgas izglītības programmas īstenošanas vietas, vai tās ir zēnu un meiteņu grupas, vai grupas izglītojamie apgūst dažādas disciplīnas. Vienam trenerim vienā īstenošanas vietā nevar būt divas viena līmeņa grupas ar minimālo izglītojamo skaitu.Lai nodrošinātu izglītības programmas īstenošanu pilnā apmērā un novērstu nepamatotu izglītojamo uzņemšanu, Noteikumu projekta 1.pielikuma Piezīmju 2.punkts paredz, ka SSG grupas var papildināt pēc uzņemšanas noteikumu izpildes; MT-1 – MT-4 grupas var papildināt ar izglītojamajiem pēc kontrolnormatīvu izpildes. No MT-5 grupas var papildināt grupas ar izglītojamiem pēc kontrolnormatīvu un rezultativitātes kritēriju izpildes, ievadot VIIS informāciju par iepriekš apgūto sporta izglītību. Šajā gadījumā izglītojamajam vienu gadu nav tiesību pretendēt uz valsts finansējumu.Noteikumu projekts paredz 2.pielikumā svītrot kolonnu “Treneru skaits”, jo šie dati iegūstami no VIIS atskaites “Par treneru algām (pa sporta veidiem)”. Noteikumu projekta 3.pielikums nosaka SSG, MT-1, MT-2 un MT-3 grupai rezultatīvo kritēriju izpildes ievadi VIIS (šobrīd saskaņā ar Noteikumos Nr.508 noteikto par šīm grupām tiek atspoguļots tikai izglītojamo skaits bez rezultativitātes kritērijiem). Noteikumu projekta 7.pielikums paredz ePārskatu iesniegšanu ministrijā. Pārskatu sagatavošanai, pārbaudei, parakstīšanai un iesniegšanai izmanto Valsts kases e-pakalpojumu – ePārskati atbilstoši normatīvajiem aktiem par kārtību, kādā nodrošina informācijas apriti, izmantojot Valsts kases e-pakalpojumus (Ministru kabineta 2021. gada 25. februāra noteikumi Nr. 128 “Kārtība, kādā nodrošina informācijas apriti, izmantojot Valsts kases e-pakalpojumus”). Plānots, ka  **Noteikumi stāsies spēkā 2022. gada 1. janvārī. Noteikumu 1. pielikums stāsies spēkā 2023. gada 1. septembrī. Noteikumu 1. pielikuma 2.5., 2.23. un 2.39. apakšpunktā noteiktajiem sporta veidiem grupu komplektēšanu var uzsākt ar 2022. gada 1. septembri.** |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, sporta skolas, sporta veidu federācijas. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz 88 sporta skolām (saistībā ar administratīvi teritoriālo reformu sporta skolu skaits var samazināties), kas īsteno profesionālās ievirzes sporta izglītības programmas un Sporta likumā noteiktā kārtībā atzītajām sporta federācijām, kam VIIS būs jāsaskaņo informācija par kritēriju un nosacījumu izpildi. |
| 2. | Tiesiskā regulējuma ietekme uz tautsaimniecību un administratīvo slogu | Iesnieguma par dotācijas saņemšanu un tam pievienojamās informācijas iesniegšanas prasību datu apjoms nemainās (atbilstošs Noteikumos Nr.508 noteiktajam regulējumam). |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Tiesiskais regulējums tiks īstenots kārtējam gadam apstiprinātā budžeta ietvaros. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2021.gads** | Turpmākie trīs gadi (*euro*) |
| **2022.gads** | **2023.gads** | **2024.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 17 452 124 | 0 | 18 141 772 | 0 | 18 141 772 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 17 452 124 | 0 | 18 141 772 | 0 | 18 141 772 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 17 452 124 | 0 | 18 141 772 | 0 | 18 141 772 | 0 | 0 |
| 2.1. valsts pamatbudžets | 17 452 124 | 0 | 18 141 772 | 0 | 18 141 772 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets  | *Nav precīzi aprēķināms* | *Nav precīzi aprēķināms* | *Nav precīzi aprēķināms* | *Nav precīzi aprēķināms* | *Nav precīzi aprēķināms* | *Nav precīzi aprēķināms* | *Nav precīzi aprēķināms* |
| 3. Finansiālā ietekme: | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā) | Papildus finansējums projekta īstenošanai nav nepieciešams. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projektam nav ietekme uz amata vietu skaita izmaiņām. |
| 8. Cita informācija | Nav. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Noteikumu projekts šo jomu neskar. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts izstrādāts sadarbībā ar biedrības “Latvijas Sporta izglītības iestāžu direktoru padome” (turpmāk – LSIIDP) valdi,. Diskusiju gaitā Noteikumu projekta izstrādei piesaistīti vairāku sporta skolu direktori un notikušas konsultācijas ar 35 sporta veidu federācijām, kuru pārstāvēto sporta veidu profesionālās ievirzes izglītības programmas tiek īstenotas sporta skolās.  |
| 2. | Sabiedrības līdzdalība projekta izstrādē | Uzsākot Noteikumu projekta izstrādi, ministrija veica sporta skolu darbības analīzi attiecībā uz izglītojamo dalību sacensībās, grupu komplektēšanu, kā arī apkopoja un izvērtēja sporta federāciju un sporta skolu iesniegtos priekšlikumus. Noteikumu projekts izstrādāts sadarbībā ar LSIIDP valdi, 10 sanāksmēs diskusiju rezultātā vienojoties par Noteikumu projektā veicamajām izmaiņām, kā arī izglītojamo skaita un vecuma nosacījumiem, rezultativitātes kritērijiem. Diskusiju gaitā LSIIDP Noteikumu projekta izstrādei piesaistīja vairāku sporta skolu direktorus un konsultējās ar 35 sporta veidu federācijām, kuru pārstāvēto sporta veidu profesionālās ievirzes izglītības programmas tiek īstenotas sporta skolās. Pēc Noteikumu projekta izstrādes tas tiks ievietots ministrijas tīmekļvietnē ([www.izm.gov.lv](http://www.izm.gov.lv)) un LSIIDP tīmekļvietnē ([www.sportaskolas.lv](http://www.sportaskolas.lv)). Saņemtie priekšlikumi tiks izvērtēti un pieņemts lēmums par to iekļaušanu Noteikumu projektā. |
| 3. | Sabiedrības līdzdalības rezultāti |  Noteikumu projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē [www.vestnesis.lv](http://www.vestnesis.lv). |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Noteikumu projekta izpildē iesaistīta ministrija, 88 sporta skolas, Sporta likumā noteiktajā kārtībā atzītās sporta veidu federācijas, kuru pārstāvēto sporta veidu profesionālās ievirzes izglītības programmas tiek īstenotas sporta skolās. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Izglītības un zinātnes ministre A.Muižniece

 Vizē: Valsts sekretāra vietniece –

 Struktūrfondu departamenta direktore,

 valsts sekretāra pienākumu izpildītāja    S.Šmīdlere

Pauliņa, 67047932,

 Ilze.Paulina@izm.gov.lv